section_heading: Povijest
paragraph_text: Danica Merćep je na dne 28. lipnja 1984. godine nastanila u posebnom stanu u Pastoralnom centru sv. Petra u Splitu. Položila je privremene i poslije i doživotne zavjete. Monika Galić joj se pridružila 11. rujna 1989. godine koja je također položila doživotne zavjete. Život provode u molitvi, posebice njeguju pobožnost prema euharistijskom Isusu. Prigodom molitava nose svoje redovničko odijelo. Iz stana izlaze za osobne potrebe i prigodom zajedničke šetnje. Danas postoje samo dvije pripadnice ovog reda i one žive i djeluju u Hrvatskoj, u Splitu. Žive već preko 25 godina u prostoriji od 20 četvornih metara bez prozora u konkatedralnoj kući, u kojoj je kapela Ranjene Gospe, gdje se pred izloženim Presvetim oltarskim sakramentom klanjaju svakodnevno najmanje osam sati.